Retten godkendte politiets beslaglæggelse af personbil.
Ret: Retten i Lyngby (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

Retten i Lyngby

Den 4. maj 2021 kl. 09.15 blev retten sat af Dommer
Retsmødet var offentligt.

Rettens nr. 1-997/2021
Politiets nr. 0900-81810-00025-21

Beslaglæggelse

Anklager var mødt for anklagemyndigheden.

Der blev fremlagt anmodning om godkendelse af beslaglæggelse af 2. april
2021 hos

Sigtede
CPR nr.

Beslaglæggelsen er foretaget den 1. april 2021 kl. 18.19. Bilens ejer, Person
har den 1. april 2021 kl. 19.00 anmodet om, at beslag-læggelsen blev forelagt
for retten. Retten har modtaget sagen den 2. april 2021 kl. 10.00.

Advokat Anders Scheel Frederiksen som er blevet indkaldt til retsmødet, var
mødt.

Advokat Anders Scheel Frederiksen oplyste, at han repræsenterede leasings-
selskabet med også havde været i kontakt med fører og leasingtager.

Person og Sigtede er orienteret om retsmødet, men har ikke ønsket at møde
eller at udtale sig yderligere om sagen.

Anklageren oplyste, at Sigtede er mistænkt for at køre over 200 km/t, og
redegjorde for sagen.

Advokat Anders Scheel Frederiksen gjorde på vegne af leasingselskabet
VirksomhedApS gældende, at der ikke skal ske beslaglæggelse eller
konfiskation. Hertil blev det gjort gældende, at der ikke er ført bevis for at der
blev kørt mere end 200 km/t ved den fremlagte anmeldelsesrapport. Der burde
i mellemtiden være udarbejdet egentlig beregning for hastigheden. Ef-ter
Leasingkontrakten må bilen ikke udlånes. Leasingkontrakten er dermed
misligholdt. Leasingselskabet kan kun undersøge leasingtagers forhold.

Retten afsagde

Kendelse:

Std 75240



/

side 2

Efter de foreliggende oplysninger, herunder særligt anmeldelsesrapporten med
politibetjentens observationer under kørslen og beregning af gennem-snitsfart
på over 200 km/t, findes der begrundet mistanke om, at betingelser-ne for at
foretage beslaglæggelse i medfør af retsplejelovens § 806, stk. 4, jf. § 803, stk.
1, jf. færdselsslovens § 133a, stk. 2, jf. § 126, stk. 1, nr. 10, op-fyldt.

Under hensyn til den anmeldte kørsel og oplysningerne om at bilen ikke var
leaset af føreren, samt da kørslen blev standset af politiet ved motorvejen,
ville formålet med indgrebet være forspildt, hvis politiet havde afventet ret-
tens kendelse, jf. retsplejelovens § 806, stk. 4.

Der er ikke for retten oplyst om forhold der gør beslagslæggelse uforhold-
smæssigt indgribende. Det oplyste om, at leasingsselskabet ikke kan tjekke
førerens forhold gør ikke beslaglæggelse uforholdsmæssigt indgribende, og
leasingsselskab må søge eventuelt erstatningskrav mod leasingtager gennem
de almindelige formueretlige regler, ligesom leasingtager må søge eventuelt
erstatningskrav mod føreren gennem de almindelige formueretlige regler.

Derfor bestemmes:

Retten godkender, at politiet har beslaglagt Porche person bil Reg. nr..

Politiet må opretholde beslaglæggelsen.

Advokat Anders Scheel Frederiksen tog betænkningstid i forhold til kære.

Sagen sluttet.

Retten hævet kl. 9.50.

Dommer